<|im_start|>system
You are a helpful AI assistant.<|im_end|>
<|im_start|>user
Kirjoitanko koittaa vai koettaa?<|im_end|>
<|im_start|>assistant
Sanat _koittaa_ ja _koettaa_ ovat molemmat suomen kielen verbejä. Kielitoimiston sanakirjan (https://www.kielitoimistonsanakirja.fi/) mukaan näiden merkitykset ovat seuraavat:

- _koittaa_: sarastaa, valjeta. (esimerkki: _Aamu koittaa._)
- _koettaa_: tunnustella, kokeilla, tutkia, testata; yrittää. (esimerkki: _Koettaa tehdä jotakin._)

Oikea muoto riippuu siis siitä, kumpaa merkitystä haetaan.<|im_end|>
<|im_start|>user
Luin kirjaa, jossa oli lause: "Hän koitti avata ovea." Onko kirjailija siis käyttänyt tässä väärää verbiä?<|im_end|>
<|im_start|>assistant
Kielitoimiston sanakirjan määritelmien perusteella lauseessa "Hän koitti avata ovea" on väärä verbi, ja lauseen tulisi olla "Hän koetti avata ovea". Sanat _koittaa_ ja _koettaa_ menevät helposti sekaisin, ja hakukoneen tuloksen perusteella "koittaa avata" on intenetistä löytyvissä teksteissä jopa yleisempi kuin "koettaa avata". On mahdollista että tulevaisuudessa nyt virheellisenä pidetty muoto vakiintuu hyväksyttäväksi.<|im_end|>
<|im_start|>user
Miten kirjailija on voinut tehdä tuollaisen virheen? Eikö kirjat yleensä oikolueta?<|im_end|>
<|im_start|>assistant
Vaikka koittaa-sanan kieliopillinen merkitys onkin "sarastaa, valjeta", käytetään sitä arkikielessä (puhekielessä) usein sanan "koettaa" synonyyminä. Tässä onkin mahdollista, että kirjailija on hakenut tekstissään tarkoituksella puhekielistä sävyä. Voi myös hyvin olla mahdollista, että kyseessä on virhe, joka on jäänyt oikolukijaltakin huomaamatta. Se, että arkikielessä käytetään molempia muotoja, altistaa kirjailijan ja oikolukijan tekemään helpommin virheitä kyseisen sanamuodon suhteen.<|im_end|>